sonderborg.dk

2 x Koppel
2027-01-28 19:30 - 21:30 (Europe/Copenhagen) | Koncertsalen Alsion, Alsion 2, Sønderborg, 6400, Danmark
Anders Koppel fylder 80 år, og i den anledning skriver han en helt ny saxofonkoncert til sin søn, Benjamin Koppel – med vores egen koncertmester Niklas Walentin som violinsolist.
Anders og Benjamins musikalske samarbejde strækker sig mange år tilbage og bevæger sig i grænselandet mellem klassisk og jazz med stærke rytmiske spor.
Anders Koppel er en af Danmarks mest alsidige og produktive komponister og musikere. Han var medstifter af Savage Rose, hvor hans karakteristiske orgelspil blev et centralt kendetegn.
Senere blev han en markant skikkelse på den danske world music-scene som medlem af Bazaar.
Benjamin Koppel kender vi som en fremragende saxofonist og som forfatter til blandt andet Annas sang – som han var med til at give musikalsk form i Bogkoncerten: Annas sang i sommeren 2025.
Efter pausen skal vi høre Dvořáks 9. symfoni, som han skrev under sit ophold i USA med inspiration fra amerikansk folkemusik og spirituals. Værket blev uropført i 1893 i Carnegie Hall og vakte øjeblikkeligt begejstring.
Dirigent: Nabil Shehata
Solister:Niklas Walentin, violinBenjamin Koppel, saxofon
Program:Anders Koppel: Koncert for violin og saxofonA. Dvořák: Symfoni nr. 9, Fra den nye verden

Copenhagen Drummers
2027-01-29 20:00 | Sønderborg Teater, Strandvej 1, Sønderborg, 6400
Copenhagen Drummers er tilbage med et nyt, eksplosivt liveshow.
I mere end halvandet årti har Copenhagen Drummers skubbet til grænserne for, hvad en koncert kan være. Med lækre rytmer, rå energi, utraditionelle instrumenter og vilde visuelle eﬀekter skaber den kompromisløse gruppe af trommeslagere endnu en gang et gennemført og fantasifuldt univers, der katapulterer publikum op af stolene.
Glæd dig til ny musik, nye acts, nye kostumer, ny koreografi og scenografi – skabt fra dybderne af drengenes kaosbetonede, kreative maskinrum. Copenhagen Drummers leverer en raﬃneret, musikalsk oplevelse i en visuelt imponerende indpakning, krydret med skarp præcision og humor.
Bag showet står mere end 1.000 koncerter, over 100.000 solgte billetter og optrædener ved store tv- og livebegivenheder som Denmark’s Got Talent og Eurovision Song Contest, samt festivalscener og arenashows med navne som Kygo, Kongsted, Two Friends og DJ Aligator.
Og har du smagt på Copenhagen Drummers tidligere, vil du ikke være i tvivl: Det her show er Next Level. NEXT LEVEL TOUR er en liveoplevelse, der samler publikum på tværs af generationer – et ekstraordinært show, der skal mærkes – ikke forklares.

Sallys far
2027-02-04 17:00 - 18:30 | Sønderborg Teater, Strandvej 1, Sønderborg, 6400
Sjov, musik og ballade for alle aldre. Med over 1 million solgte bøger er Sallys far en af tidens mest populære børnebøger – skal også ses i teatret!

Nordic Masterclass med Jorma Panula
2027-02-04 19:30 - 21:30 | Koncertsalen Alsion, Alsion 2, Sønderborg, 6400, Danmark
Igen i år kommer Nordic Masterclass til Sønderborg og præsenterer et antal udvalgte unge dirigenter i en workshop med Sønderjyllands Symfoniorkester.
Nordic Masterclass for Conductors er et initiativ, der har til formål at skabe mulighed for unge dirigenter for at udvikle sig ved at “øve på deres instrument” – det vil sige orkesterledelse – under vejledning på topniveau af professor og dirigentlegende, Jorma Panula, med Maria Badstue som assistentlærer.
Program og medvirkende offentliggøres senere.
Gratis adgang.

Beethovens 7.
2027-02-11 19:30 - 21:30 | Koncertsalen Alsion, Alsion 2, Sønderborg, 6400, Danmark
Molly Turner beskrives af Washington Post som “en naturkraft på podiet”, og det er der mange, der har opdaget.
Hun har været assisterende dirigent hos orkestre som Berliner Philharmoniker, Orchestre de Paris og San Francisco Symphony.
Koncertens hovedtema er intensitet.
Først skal vi høre Bacewicz’ koncert for strygere, en brusende, dynamisk rutsjebanetur af kraftfulde rytmer og spændte, tonale harmonier.
Dernæst følger Bruchs violinkoncert, der med sine hurtige løb og elegante triller er et eksempel på romantisk violinvirtuositet, når det er bedst.
Solisten er amerikanske Stella Chen, der vakte stor opmærksomhed, da hun i 2019 vandt Queen Elizabeth International Violin Competition, og i 2023 blev hun kåret til årets unge kunstner af Gramophone Classical Music Awards.
Endelig fortsætter vi med fejringen af Beethoven med hans 7. symfoni, af nogle kaldt “dansens symfoni”. Den blev et kæmpe hit fra uropførelsen i 1813, måske fordi den midt under Napoleonkrigene oplevedes som både triumferende og livsbekræftende.
Dirigent: Molly Turner
Solist: Stella Chen, violin
Program:G. Bacewicz: Koncert for strygereM. Bruch: Violinkoncert nr. 1L.v. Beethoven: Symfoni nr. 7

MammaMia - Don't Stop Me Now (ekstra)
2027-02-23 19:00, 2027-02-26 19:00 | Sønderborg Teater, Strandvej 1, Sønderborg, 6400
Så er der dømt hyldestshow til ABBA og Queen – i en og samme koncert.
Er du klar til at blive suget direkte tilbage til 70´erne & start 80´erne – årtierne hvor musikken var større, tøjet vildere, og sangene skrev sig ind i historien for altid.
Mærk glæden i ABBAs uimodståelige melodier, hvor poppen glitrer, og fællesskabet strømmer ud over scenekanten. Bliv løftet af Queens eksplosive rockenergi, store omkvæd og uforglemmelige øjeblikke, der rammer lige i hjertet og i kroppen.
Dette show med liveband er en elektrisk tidsrejse til det magiske overlap, hvor ABBA og Queen regerede hitlisterne side om side. To bands. To verdener. Én epoke, der stadig får os til at synge med, skråle højt og smile uden at holde igen.
Mamma Mia, Don´t Stop Me Now er mere end et show – Det er En kærlighedserklæring til en tid, hvor musikken samlede mennesker, skabte minder og gav os sange, vi stadig lever vores liv til.
Syng med. Dans med. Og lad dig rive med – for denne musik stopper aldrig.

Mozarts obokoncert og Beethoven
2027-02-25 19:30 - 21:30 | Koncertsalen Alsion, Alsion 2, Sønderborg, 6400, Danmark
Beethovens 4. symfoni beskrives ofte som hans mest lyse, elegante og humoristiske symfoni – næsten som et pusterum mellem de mere dramatiske naboværker.
Charlotte Corderoy, som dirigerer aftenens koncert, har netop vundet en 2025 Critics’ Circle Award som Årets dirigent, og hun har også haft sin debut foran London Symphony Orchestra og Philharmonia Orchestra.
Inden pausen skal vi høre Mozarts Obokoncert med vores egen solooboist, Simona Sindrestean som solist.
Obokoncerten er et lyst og elegant værk fyldt med virtuos lethed, hvor oboen får lov at stråle både lyrisk og legende.
Simona Sindrestean er født i Rumænien, uddannet i Rumænien, Paris og Weimar – og har siden 2015 slået sine folder hos os i Sønderjyllands Symfoniorkester.
Dirigent: Charlotte Corderoy
Solist: Simona Sindrestean, obo
Program:G. Rossini: Ouverturen til Barberen fra SevillaW.A. Mozart: Obokoncert i C-durL.v. Beethoven: Symfoni nr. 4

10 års Jubilæum - Back to the Roots Festival
2027-03-01 - 2027-03-07
Back to the Roots fejrer 10 års jubilæum.

Sibelius' violinkoncert
2027-03-04 19:30 | Koncertsalen Alsion, Alsion 2, Sønderborg, 6400, Danmark
Christian Li er den yngste kunstner nogensinde, der har skrevet kontrakt med Decca Classics – og han har allerede udgivet 3 album i en alder af bare 18 år.
Hans debutalbum modtog femstjernede anmeldelser, og BBC Music Magazine fremhævede, at “han bringer en forrygende virtuositet og utallige klangfarver til Vivaldis hurtige satser …”.
Vi skal opleve ham i Sibelius’ intense og virtuose violinkoncert.
Efter pausen skruer vi op for festlighederne, når vi skal høre Mendelssohns Lobgesang, som han skrev i anledning af Leipzigs 400-års jubilæum.
Det er en hybrid mellem en symfoni og et oratorium, og det kulminerer, når alle kræfter til slut samles i en hyldest til livet og troen.
Koncerten dirigeres af en anden Christian, der også i højeste grad er på vej frem, Christian Blex.
Han vandt i 2025 Herbert von Karajan Young Conductors Award ved Salzburg Festivalen og har allerede dirigeret orkestre som Gewandhausorchester Leipzig, Karajan Academy of the Berliner Philharmoniker, Det norske Radiosymfoniorkester og Bergen Filharmoniske Orkester.
Dirigent: Christian Blex
Solister:Christian Li, violinLiv Redpath, sopranMarie-Luise Dreßen, mezzosopranLucas van Lierop, tenor
Kor:Musikvereinigung NordschleswigFilharmonisk Kor
Program:J. Sibelius: ViolinkoncertF. Mendelssohn: Lobgesang

FAUST
2027-03-05 19:30 - 21:00 | Sønderborg Teater, Strandvej 1, Sønderborg, 6400
Holstebro Danseteater inviterer os med professionel moderne dans ind i et rum, hvor driften efter “mere og mere” bliver en fatal fælde.

Pro Musica
2027-03-07 15:00, 2027-05-23 15:00 | Koncertsalen Alsion, Alsion 2, Sønderborg, 6400, Danmark
Oplev Koncertsalen Alsions vidunderlige akustik med fri entre.
ProMusica er et kammermusikforum for Sønderjyllands Symfoniorkesters egne musikere.
Her får kammermusik og solistværker sin helt egen plads. Programmet offentliggøres 14 dage før koncerten på www.promusica.dk.
Cafe Alsion tilbyder kaffe- og kagebord.
FRI ENTRE.

MGK: Vores unge talenter
2027-03-10 19:30 - 21:30 | Koncertsalen Alsion, Alsion 2, Sønderborg, 6400, Danmark
Hvert år sætter Sønderjyllands Symfoniorkester spot på talentudviklingen i regionen. I år fortsætter det nære samarbejde med Musikalsk Grundkursus – MGK-Syds – unge klassiske musikere, der får en enestående chance for at arbejde side om side med orkestrets professionelle musikere.
Gennem et koncentreret forløb med work-shops og prøver i Koncertsalen Alsion sidder eleverne ved siden af de professionelle musikere og får direkte læring fra dem som mentorer. For de unge betyder det både deltagelse i orkesterprøver, sammenspil i mindre grupper og personlig vejledning fra orkestermusikerne.
Forløbet kulminerer, når eleverne sammen med Sønderjyllands Symfoniorkester indtager scenen til en afsluttende koncert – en inspirerende og festlig aften, der hylder mødet mellem rutinerede orkestermusikere og nye, spirende talenter.
Dirigent: Henrik Vagn Christensen

POLICEMAN'EN FRA LONDON
2027-03-11 19:30 - 22:00 | Sønderborg Teater, Strandvej 1, Sønderborg, 6400
Musical Danmark præsenter perlerækken af “The Police’s” frontmand STING’s uforglemmelige hits. Glæd jer til “Roxanne”, “Fields of gold” osv

Phillip Devantier
2027-03-12 19:00 | Sønderborg Teater, Strandvej 1, Sønderborg, 6400
Et personligt og fantasifuldt one man show om at få styr på et liv, der ikke vil styres.
Med en frisk ADHD-diagnose, en baby på armen og et hus, han stadig ikke helt forstår, han er gammel nok til at eje, prøver Phillip at få hverdagen til at give bare nogenlunde mening. Imens stikker hans hjerne konstant af på nye dagdrømme-eventyr, som han på sin varme, skarpe og sprudlende måde folder ud for publikum.
Dagdrømmer er en blanding af ærlige observationer og skarpe jokes om at være far, voksen og samtidig totalt forført af sine egne fantasier. Det er et show for alle, der nogensinde har mistet fokus – og i stedet fundet en fortælling. Som Phillip selv siger:
“Hvis du allerede har læst den her tekst forfra et par gange for at holde tråden: Velkommen til min verden.”
Phillip Devantier har gennem mere end 10 år markeret sig som en af Danmarks mest relaterbare og energiske komikere. Han slog for alvor igennem i 2018, da han vandt DM i stand-up, og siden har han optrådt på bl.a. Grin til Gavn, Tinderbox, Bakken og landets mange comedyklubber. Hans oneman shows En Rigtig Mand og Grinebidder er begge blevet
vist på TV flere gange og cementerede hans talent for at kombinere højt tempo med jordnær humor.
Med Dagdrømmer vender Phillip tilbage til scenen med et show, der hylder rodet, fantasien og alle de små afstikkere hjernen tager, når den burde være et helt andet sted.
Marts 2027 står i dagdrømmenes tegn – og Phillip glæder sig til at tage publikum med.

Gymnasiekorskoncert: Faurés Requiem
2027-03-18 19:30 - 21:30 | Koncertsalen Alsion, Alsion 2, Sønderborg, 6400, Danmark
Årets koncert med regionens gymnasiekor præsenterer et af de værker, hvor korets smukke stemmer vil bryde igennem selv det hårdeste panser.
For Fauré har ikke – som en del andre requier – fokus på dommens dag og menneskets utilstrækkelighed.
Her bliver døden ikke skildret som noget skræmmende, men som en blid overgang til hvile.
Netop denne trøstende tone har gjort værket til et af de mest elskede og opførte requier i koncertsale og kirker.
Faurés musik var mest kendt for sin raffinerede harmonik, lyriske melodik og hans særlige evne til at skabe stemningsfuld, indadvendt musik.
Faurés Requiem skaber på den måde et mildt og trøstende musikalsk rum præget af ro og håb.
Dirigent: Christian Øland
Program:G. Fauré: Requiem
Kor:
Lokale gymnasiekor fra Sønderborg, Haderslev, Aabenraa og Sydslesvig

DKDM dirigentseminar
2027-03-24 19:30 - 21:30 | Koncertsalen Alsion, Alsion 2, Sønderborg, 6400, Danmark
Det kræver meget at blive dirigent – man skal kende musikken indgående, kunne formidle sine idéer og lede et stort orkester.
Og meget kan man lære i teorien, men det er afgørende at få erfaring med at stå foran et orkester.
Derfor kommer Det kongelige danske Musikkonservatoriums dirigent-studerende sammen med deres professor, Giordano Bellincampi, til Sønderborg for at have en workshop med vores professionelle musikere.
Dagene munder ud i en koncert, hvor du kommer tæt på samarbejdet mellem dirigent og orkester og oplever, hvordan dirigenten påvirker, leder og justerer.
Gratis adgang.
Lærermester: Giordano Bellincampi
Program:I. Stravinsky: Dumbarton OaksP.I. Tjajkovskij: Serenade for strygere nr. 48W.A. Mozart: Symfoni nr. 39

Bachs Matthæuspassion
2027-04-01 19:30 - 21:30 | Koncertsalen Alsion, Alsion 2, Sønderborg, 6400, Danmark
Bachs Matthæuspassion er et musikalsk drama om Kristi lidelseshistorie og indeholder nogle af de inderligste og smukkeste kor.
Vi glæder os derfor rigtig meget til ved denne koncert at samarbejde med NDR Vokalensemblet, der helt enkelt er et af de bedste, der findes.

“Jeg skal dirigere Bach to gange – det er nyt for mig! Jeg studerede i Leipzig og har endda dirigeret i Thomaskirken, hvor Bach var kantor. Jeg vil søge efter det menneskelige i Bachs musik. Matthæuspassionen er meget sørgelig, men den handler egentlig om menneskets frelse.” Henrik Schaefer

Matthæuspassionen forener storslåede korafsnit, inderlige arier, levende recitativer og koraler.
Bach skaber en følelsesladet musikalsk rejse fra den sidste nadver til korsfæstelsen, hvor hver arie og koral kommenterer og fortolker begivenhederne.
Resultatet er en af musikhistoriens mest bevægende passioner – et værk, der forener teologisk dybde, dramatik og en næsten overjordisk skønhed.
Dirigent: Henrik Schaefer
Solister: Solister fra NDR Vokalensemble
Kor: NDR Vokalensemble
Program:J.S. Bach: Matthæuspassionen

Andreas Bo: Rundt
2027-04-02 19:00 | Sønderborg Teater, Strandvej 1, Sønderborg, 6400
Andreas Bo (ta’r og fylder) RUNDT på Sønderborg Teater.

Nogle mener, at vi bliver mere runde med årene. Men passer det egentlig? Det spørgsmål har Andreas Bo besluttet sig for at bore i. I sit sjette – og til dato mest senile – show kaster han sig, som vi kender ham, hovedkulds og virtuost ud i et eksplosivt miks af comedy, satire og rendyrkede knald-i-låget-øjeblikke. Præcis den slags, der har gjort ham til en af de mest elskede skikkelser i dansk underholdning. Og ja – gennem flere år, end han egentlig bryder sig om at regne på.
Premieren finder sted den 26. februar 2027. Det nye show hiver dig rundt i manegen og vælter alt på gulvet i jagten på livets helt store spørgsmål: To be around – or not to be around. Andreas Bo er uden tvivl blevet rundere, men er han også blevet blødere? Kan han stadig være hård på den fede måde? Har han fået kolde fødder over gamle spydigheder og fornærmelser – eller er han bare drejet ind i et nyt sving, hvor dalende testosteron puster endnu mere liv i den satiriske harme? Du kan gætte. Eller du kan købe en billet og komme ud og mærke virkeligheden.
Hans 2025-show HÅR(D) spillede for fyldte sale fra Gedser til Skagen. Og som altid nægter han at lade noget være i fred. Han joker med alt det, der gør os lidt dummere dag for dag. Nå ja – måske ikke lige dig. Men så i hvert fald din lettere tungnemme nabo, ikke? Alt sammen selvfølgelig af kærlighed og respekt til netop dig, som han jo elsker.
Så sluk skærmen. Kom og bliv glad i selskab med Danmarks både rundeste og skarpeste mand – helt LIVE! Showet er en rundtur i Andreas Bo’s lettere rundtosset hjerne. Uden kort, uden skiltning og med et væld af muntre omveje og uventede afkørsler. Hvis der overhovedet findes en rød tråd, er den formentlig farvet af fænomenet ”runde fødselsdage”. Du får et skævt blik på alle de sammenstød, vi har med hinanden – og på de øjeblikke, hvor vi forvirrede må erkende, at vi ikke længere er enige med os selv om, hvem vi er. Og hvem pokker det egentlig er, der pludselig stirrer tilbage på os fra spejlet på badeværelset.

Kommer Andreas Bo med en ny vinkel? Helt sikkert! Bliver du klogere? Sikkert ikke! Men det bliver ikke kedeligt.

Das Lied von der Erde
2027-04-08 19:30 - 21:30 | Koncertsalen Alsion, Alsion 2, Sønderborg, 6400, Danmark
Alevtina Ioffe er chefdirigent for Bern Opera, 1. gæstedirigent ved Staatskapelle Weimar – og fra og med denne sæson vores æresdirigent.

“Jeg ser frem til denne koncert i Mahlers fantastiske klangverden. Da det er Alevtina Ioffe, der skal styre slagets gang, er jeg sikker på, at det bliver en oplevelse ud over det sædvanlige. Hun sprudler af energi og musikalitet.” Birgit Bauer

Ved denne koncert dirigerer Ioffe Mahlers storværk: Das Lied von der Erde, som han skrev i en periode præget af sygdom, tab og livskrise, og musikken bevæger sig mellem udadvendt livsglæde, naturpoesi og eksistentiel afsked.
Værket blev først uropført efter hans død og blev en markering af tabet af Mahler. Der blev rapporteret om dyb stilhed efter slutningen af sidste sats, Der Abschied – ingen klapsalver, men en bevæget, næsten chokeret reaktion på værkets intensitet og den stille, næsten opløste slutning.
Teksterne er en gendigtning af kinesiske tekster fra 8.-9. århundrede, men evigtgyldige i deres tematik: livsnydelse, melankoli, natur og afsked.
Billedet er malet af komponisten Arnold Schönberg og hedder Das Begräbnis Gustav Mahlers (1911). Schönberg og Mahler havde stor respekt for hinanden.
Dirigent: Alevtina Ioffe
Solister:Justina Gringytė, altAlexander Fedorov, tenor
Program:G. Mahler: Das Lied von der Erde

Maskarade
2027-04-09 19:30 | Koncertsalen Alsion, Alsion 2, Sønderborg, 6400, Danmark
Det tætteste. vi kommer på en decideret nationalopera.
Carl Nielsens Maskarade fra 1906, der bygger på Ludvig Holbergs komedie fra 1724, anses for at være Danmarks nationalopera.
Operakomedien springer komisk og kærligt ned i generationskløften og handler om forskellige verdenssyn, der tørner sammen. Fordums ro, renlighed og ordentlighed udfordres af ungdommens vilje til at gøre tingene anderledes. Også i dag tørner generationer sammen i forståelsen af køn, kultur og krænkelsesparathed. Her står en generation af Jeronimusser og ryster på hovedet af alle de unge, der råber #metoo, mens de selv er vokset op i 1970’ernes autoritetsoprør.
Der er en evig kløft mellem generationer, og det vil altid være ”en anden tid…”, når man ser tilbage på sin egen ungdom. Nu er det igen ungdommens tur til at tage ordet og roret.
Maskarade synges på dansk med danske overtekster.

Rachmaninovs 2. klaverkoncert
2027-04-29 19:30 - 21:30 | Koncertsalen Alsion, Alsion 2, Sønderborg, 6400, Danmark
Rachmaninov skrev sin 2. klaverkoncert i 1900-1901 efter en seriøs skrivekrise. Hans 1. symfoni mødte kritik, og han mistede troen på egen evner. Men lægen Nikolaj Dahl hjalp ham ud af krisen, og koncerten er derfor dedikeret til ham.
I skarp kontrast til fiaskoen med Symfoni nr. 1 blev klaverkoncerten opfattet som et værk, der genoprettede hans ry og cementerede hans position som en af sin tids førende romantiske komponister.
Takket være filmen Det korte møde (Brief Encounter) fra 1945 blev klaverkoncerten kendt verden over, især kærlighedstemaet i 2. sats er blevet anvendt som den musikalske gestaltning af kærlighed og længsel.
Vi skal opleve Saskia Giorgini ved flyglet – en pianist der i disse år trækker overskrifter for sine fænomenale indspilninger.
Dirigenten er Anna Rakitina, der blev nr. 2 i Malko Konkurrencen i 2018, og som siden da er blevet en af de mest efterspurgte dirigenter i sin generation.
Dirigent: Anna Rakitina
Solist: Saskia Giorgini, klaver
Program:S. Rachmaninov: Klaverkoncert nr. 2P.I. Tjajkovskij: Symfoni nr. 6

Glières harpekoncert og Tjajkovskij
2027-05-07 19:30 - 21:30 | Koncertsalen Alsion, Alsion 2, Sønderborg, 6400, Danmark
Harpen har i årtusinder været omgærdet af en næsten mytisk aura, forbundet med bardesang og engle, men den er også et instrument, der har en himmelsk klang, melodisk, harmonisk og rytmisk på én gang.
Vi skal opleve Wiener Filharmonikernes soloharpenist, Anneleen Lenaerts, i harpekoncerternes kronjuvel, Glières Harpekoncert fra 1938.
Glière skrev koncerten midt i Sovjettiden, hvor styret gerne ville dyrke nationalistisk og tilgængelig musik, og den blev straks opfattet som et ”folkeligt” solistværk.
Men det er først og fremmest et fantastisk smukt værk, hvor harpen viser sig som en poetisk fortæller og en fuldblods virtuos.
Vi slutter med Tjajkovskijs kendte og elskede 5. symfoni. Han skrev symfonien i 1888 under en periode med personlige og følelsesmæssige kriser, og den kredser da også om skæbne og dramatik. Men selvom den er mørk og intens, slutter den i en stor, lysende sejr.
Dirigenten er georgiske Mirian Khukhunaishvili, om hvem Berliner Morgenpost blandt har skrevet: ”Khukhunaishvili havde præcis den rigtige blanding af præcision, betoning og fremhævelse lige ved hånden.”
Dirigent: Mirian Khukhunaishvili
Solist: Anneleen Lenaerts, harpe
Program:L.v. Beethoven: CoriolanR. Glière: HarpekoncertP.I. Tjajkovskij: Symfoni nr. 5

Brittens violinkoncert med Baiba Skride
2027-05-13 19:30 - 21:30 | Koncertsalen Alsion, Alsion 2, Sønderborg, 6400, Danmark
Klassisk musik fra England har i mange år været en smule underkendt, men det er der ingen grund til, og slet ikke når det gælder de to komponister, der står på programmet i aften.
Britten og Walton var begge aktive i årene omkring 2. verdenskrig, men de havde helt forskellige måder at komponere på.

“Waltons 1. Symfoni er et af værkerne på min ”bucket list.” Jeg har aldrig spillet den før. Symfonien er nok Waltons mest kraftfulde komposition, med omfattende skrivning for messingblæsere hele vejen igennem. Jeg kan næsten ikke vente!” Philip Brown

Lidt forenklet kan man sige, at Britten udviklede et introvert tonesprog, præget af klarhed og psykologisk dybde, mens Walton havde en mere kraftfuld, rytmisk og ofte dramatisk stil, tydeligt påvirket af Stravinskij, jazz og senromantik.
I Brittens violinkoncert skal vi opleve Baiba Skride, en lettisk violinist, der har taget alverdens koncertsale med storm.
Samme intensitet kan vi forvente fra dirigenten, Yoel Gamzou, der med passioneret nærvær og en unik kunstnerisk vision udvider grænserne for den traditionelle musikopførelse.
Dirigent: Yoel Gamzou
Solist: Baiba Skride, violin
Program:B. Britten: ViolinkoncertW. Walton: Symfoni nr. 1

Mozart og Beethoven
2027-05-13 19:30 - 21:30 | Koncertsalen Alsion, Alsion 2, Sønderborg, 6400, Danmark
Natalia Ponomarchuk er en veletableret dirigent fra Ukraine med optrædener verden over.
Som en del af fejringen af, at det er 200 år siden Beethoven døde, skal vi høre hans Symfoni nr. 2, som han skrev i en svær periode af sit liv.
I sommeren 1802 opholdt han sig i Heiligenstadt nord for Wien, hvor lægerne havde rådet ham til ro og frisk luft i håbet om at bremse hans tiltagende høretab.
Her skrev han det berømte Heiligenstadt-testamente, et dybt personligt og nærmest afskedsagtigt brev, hvor komponisten erkender sit livs krise.
At symfonien samtidig sprudler af livsglæde, humor og energi gør værket næsten paradoksalt. Bag den udadvendte klassiske form mærker man en kunstner, der trods desperation nægter at give op.
Aftenens solist er Serena Sáenz Molinero, der vakte opmærksomhed, da hun i 2025 tildeltes den nyoprettede Daphne Music Award Next Generation. I den officielle pressemeddelelse fremhæves Serena Sáenz især for sin strålende klang og tekniske brillans.
Dirigent: Natalia Ponomarchuk
Solist: Serena Sáenz Molinero, sopran
Program:W.A. Mozart: Don Giovanni, ouvertureW.A. Mozart: 4 arier– Vorrei spiegarvi, oh Dio!– Ruhe sanft, fra Zaide– Alcandro, lo confesso– Et incarnatus est, fra Messe i c-molL.v. Beethoven: Symfoni nr. 2

Samarbejdskoncert: Star Wars og Planeterne
2027-06-01 19:30 - 21:30 | Koncertsalen Alsion, Alsion 2, Sønderborg, 6400, Danmark
En gang om året forenes regionens to symfoniorkestre i en storslået koncert. Og hvorfor ikke benytte lejligheden til en tur ud i rummet! Vi begynder med John Williams’ musik til Star Wars – her i en bouillonterning af en suite for orkester, hvor alle de kendte temaer er med.
Dernæst står Holsts Planeterne på programmet, en koncert der virkelig kræver et stort og brusende orkester! Holst skrev Planeterne i begyndelsen af 1900-tallet, og værket handler ikke om astronomi, men om astrologi: hver sats skildrer en planet som et udtryk for en menneskelig kraft eller sindstilstand – fra krig og kærlighed til mystik og evighed.

“Jeg glæder mig til for første gang at dirigere vores samarbejdskoncert med Schleswig-Holsteinisches Sinfonieorchester. Programmet byder på Holsts utroligt stemningsfulde Planeterne og John Williams’ elskede musik fra Star Wars.” Christian Øland

Dirigent: Christian Øland
Program:J. Williams: Star Wars, suite for orkesterG. Holst: Planeterne

Korngolds violinkoncert
2027-06-11 19:30 - 21:30 | Koncertsalen Alsion, Alsion 2, Sønderborg, 6400, Danmark
Koncerten byder på et gensyn med den fremragende violinist, Josef Špaček, der imponerede i Nielsens violinkoncert ved sæsonåbningen i forbindelse med orkestrets jubilæumsår 2023. Josef Špaček var 2011-20 koncertmester ved Czech Philharmonic Orchestra, den yngste nogensinde. Men han stoppede i rollen for at forfølge en karriere som solist, og man må sige, at det siden da er gået stærkt! Han spiller nu med de bedste orkestre i verden, og det er en ære, at det er lykkedes at få ham til Sønderborg!
Korngold var et vidunderbarn i Wien, men da nazismen bredte sig, flygtede han til USA, hvor han skrev filmmusik under krigen. Korngold besluttede, at han ikke ville skrive “koncertmusik”, før verden igen var fri. Derfor blev Violinkoncerten hans første store koncertværk efter 2. Verdenskrig – en slags personlig genfødsel.
Dirigent: Anna Sułkowska-Migoń
Solist: Josef Špaček, violin
Program:G. Bacewicz: Symfoni nr. 2E.W. Korngold: ViolinkoncertS. Prokofiev: Romeo og Julie, uddrag

Sankt Hans 2027
2027-06-23 19:30 - 21:30 | Koncertsalen Alsion, Alsion 2, Sønderborg, 6400, Danmark
Sæsonen med orkestret afsluttes igen i år med denne stemningsfulde midsommerkoncert.
Vi får besøg af Philip Faber som dirigent og vært. Han er om nogen garant for, at fællessangen får vinger.
Efter koncerten mødes vi under åben himmel og nyder bålet og de lyse sommernætter.

Linda P.
2027-11-19 18:00 | Koncertsalen Alsion, Alsion 2, Sønderborg, 6400, Danmark
Dronningen af stand-up er klar med nyt onemanshow: Linda P–Stand-up Tour 2027.
Det bliver som altid højere,vildere og mere flabet end sidst, du så hende.
40-årskrisen, som åbenbart startede i tyverne, foldes ud live og for fuldudblæsning.
Linda P får lamineret, hvorfor “millennials” altid har haft fat i den lange ende. Og selvom hun ikke længere træner for at få sixpack, men for at knæene ikke skal falde af – så er vittighederne i topform, når hun igen vælter hele landets sale med publikums latterbrøl.
Stand-up Tour 2027giver dig muligheden for at opleve Linda P live–helt tæt på og præcis som hun er.
